Հիշյալ ՊՈԱԿ-ի տնօրենի ասածից ստացվում է, որ Սևանա լճում կապտականաչ թունավոր ջրիմուռների հայտնվելը, լճում դրանց բուռն աճը, Սևանի ծաղկումը դրանցով ոչ միայն բնական է (ինչը վերևում արդեն փաստեցինք, որ կեղծիք է), այլև օգտակար է, քանի որ «դրանք կվերածվեն օրգանական նյութերի, որոնք օգտակար են լճի համար»: Սա, ինչպես արդեն նշել ենք մեր հրապարակումներից մեկում, հակագիտական անհեթեթություն է, մեղմ ասած, խայտառակություն: Իրականում Սևանա լիճն առանց կապտականաչ ջրիմուռներից առաջացած և առաջացող օրգանական նյութի էլ, արդեն իսկ ծանրաբեռնված է օրգանական նյութի ահռելի զանգվածով, որը ոչ թե օգտակար, այլ ճիշտ հակառակը` վտանգավոր ու վնասակար է լճի, նրա էկոլոգիական վիճակի համար, ավելին` վտանգավոր է ոչ միայն լճի համար…